Előterjesztés Zalakaros Város Önkormányzat Képviselőtestülete 2017. április 27-én tartandó ülésére

Tárgy: **Medicopter Alapítvány kérelme**

Az előterjesztést készítette: Torma László aljegyző

Tisztelt Képviselőtestület!

A MEDICOPTER Alapítvány, mint a Magyar Légimentő Nonprofit Kft. szerződéses támogatója az előterjesztéshez csatolt levelében azzal a kéréssel fordult az önkormányzathoz, hogy támogassa kitűzött céljai megvalósításában, az egész országra kiterjedő hatékony légi mentéshez szükséges anyagi és tárgyi feltételek biztosításában.

Az alapítvány tavalyi évben is megkereste önkormányzatunkat, akkor a képviselőtestület 147/2016. (V.19.) számú határozatában a kérelmet nem támogatta.

Kérem a Tisztelt Képviselőtestület döntését a MEDICOPTER Alapítvány kérelme tárgyában.

**Határozati javaslat:**

**„A” variáció**

1./ Zalakaros Város Önkormányzatának Képviselőtestülete úgy dönt, hogy a MEDICOPTER Alapítvány (1083 Budapest, Rákóczi út 51.) részére eszközbeszerzéshez ………. Ft támogatást nyújt az önkormányzat 2017. évi költségvetésének általános tartaléka terhére.

2./ Zalakaros Város Önkormányzatának Képviselőtestülete felkéri a polgármestert, hogy gondoskodjon a támogatás kifizetéséhez szükséges szerződés megkötéséről.

Határidő. 2017. május 31.

Felelős: Novák Ferenc polgármester

Operatív felelős: Dr. Szentgyörgyvölgyi Eszter jogi referens

Magyarné Kovács Judit – tájékoztatásul

**„B” variáció**

Zalakaros Város Önkormányzatának Képviselőtestülete egyetért a MEDICOPTER Alapítvány (1083 Budapest, Rákóczi út 51.) alapítványi céljaival, melynek 2017. évi anyagi támogatására nincs lehetőség költségvetési forrás hiányában.

Határidő. 2017. május 31.

Felelős: Novák Ferenc polgármester

Operatív felelős: Dr. Szentgyörgyvölgyi Eszter jogi referens – alapítvány értesítése

Zalakaros, 2017. április 13.

Novák Ferenc

Polgármester

**Pénzügyi, Városüzemeltetési, Ügyrendi és Humánpolitikai Bizottság határozata:**

A bizottság javasolja a képviselőtestület számára, hogy a MEDICOPTER Alapítvány (1083 Budapest, Rákóczi út 51.) részére eszközbeszerzéshez 200 000 Ft támogatást nyújtson az önkormányzat 2017. évi költségvetésének általános tartaléka terhére.